სტეპან ტარაბალკა

სტეპან ტარაბალკა (: Степан Тарабалка; დ. 9 იანვარი, 1993, სოფ. კოროლივკა, კოლომიის რაიონი, ივანო-ფრანკოვსკის ოლქი – გ. 13 მარტი, 2022,  ჟიტომირი, უკრაინა) — უკრაინის შეიარაღებული ძალების მაიორი, რუსეთ-უკრაინის ომის მონაწილე, უკრაინის გმირი „ოქროს ვარსკვლავის“ ორდენით დაჯილდოებული (სიკვდილის შემდეგ).

300px|მინი|მარჯვნივ|უკრაინული MiG-29, სტეპან ტარაბალკას მიერ პილოტირებულის მსგავსი

ბიოგრაფია
სტეპან ტარაბალკა დაიბადა 1993 წლის 9 იანვარს სოფელ კოროლივკაში, ივანო-ფრანკოვსკის ოლქში. იგი იზრდებოდა უბრალო უკრაინულ ოჯახში, სადაც სამშობლოს სიყვარული და პატრიოტიზმი ადრეული ასაკიდანვე ჩაინერგა. ახალგაზრდა სტეპანი გამოირჩეოდა მიზანდასახულობით, დისციპლინით და მაღალი პასუხისმგებლობის გრძნობით. ბავშვობიდანვე ოცნებობდა სამხედრო მფრინავობაზე. დედის, ნატალიას მოგონებებით, პატარა სტეპანი გატაცებული იყო MiG-ების თვალთვალით, როდესაც ისინი მისი სახლის თავზე გადაიფრენდნენ. ბიჭს ასევე იზიდავდა სადესანტო ჯარების წვრთნების ყურება. მისი ოთახის კედლები მოფენილი იყო საბრძოლო თვითმფრინავების პოსტერებით, ხოლო თავისუფალ დროს ხშირად აწყობდა თვითმფრინავების მოდელებს.
13 წლის ასაკში შევიდა პრიკარპატიის სამხედრო-სპორტულ ლიცეუმში, სადაც გამოირჩეოდა როგორც სასწავლო პროგრამაში, ისე ფიზიკურ მომზადებაში. თანაკურსელები და მასწავლებლები მას ახასიათებდნენ როგორც წესიერ, გაწონასწორებულ და მიზანსწრაფულ ახალგაზრდას. შემდეგ სწავლა განაგრძო ხარკოვის ივან კოჟედუბის სახელობის საჰაერო ძალების ეროვნულ უნივერსიტეტში, რომელიც წარმატებით დაამთავრა 2014 წელს. სამხედრო კარიერის განმავლობაში მსახურობდა როგორც MiG-29 გამანადგურებელი თვითმფრინავის პილოტი და სწრაფად მოიპოვა აღიარება თავისი პროფესიონალიზმითა და მფრინავის გამორჩეული უნარებით.
2022 წლის 13 მარტს სტეპან ტარაბალკა დაიღუპა საჰაერო ბრძოლაში ჟიტომირის თავზე, როდესაც ებრძოდა რუსი ოკუპანტების უპირატეს ძალებს. მის საბრძოლო მისიას უკრაინის ცის დაცვა წარმოადგენდა. დაკრძალულია 2022 წლის 17 მარტს მშობლიურ სოფელ კოროლივკაში, სადაც ათასობით ადამიანი მივიდა გმირის პატივის მისაგებადНЕ ВМИРАЮТЬ — ГЕРОЇ СЕРЕД НАС!...

„კიევის მოჩვენების“ ლეგენდა
სტეპან ტარაბალკას სახელი მჭიდროდ დაუკავშირდა რუსეთ-უკრაინის ომის დასაწყისში გავრცელებულ ლეგენდას „კიევის მოჩვენების“ შესახებ. 2022 წლის მარტის ბოლოს მისი დაღუპვა ბევრმა დაუკავშირა „კიევის მოჩვენებად“ წოდებული ლეგენდარული პილოტის დაღუპვასСлово владики Василія Івасюка на похороні Степана Тарабалка, რომელსაც მიეწერებოდა მტრის მრავალი თვითმფრინავის ჩამოგდებაПрезидент присвоїв загиблому льотчику з Прикарпаття звання Герой України.
2022 წლის 29 აპრილს ბრიტანულმა გამოცემა „The Times“-მა სტატიაში სტეპან ტარაბალკა პირდაპირ მოიხსენია „კიევის მოჩვენებად“. გამოცემის ცნობით, ომის პირველ დღეს მას მოუხერხებია ექვსი მტრული თვითმფრინავის განადგურება, ხოლო მოგვიანებით ჩამოგდებული საფრენი აპარატების რაოდენობამ 40-ს მიაღწია.
თუმცა, უკრაინის პრეზიდენტის ოფისისა და უკრაინის შეიარაღებული ძალების საჰაერო ძალების სარდლობის წარმომადგენლებმა ეს ინფორმაცია არ დაადასტურეს. მათი განცხადებით, „კიევის მოჩვენება“ არის კრებითი სახე და აღნიშნავს საჰაერო ძალების მე-40 ტაქტიკური ავიაციის ბრიგადის ყველა მფრინავს, რომლებიც დედაქალაქის ცას იცავდნენ. საჰაერო ძალების სარდლობის პრესსამსახურის ოფიციალური განმარტებით, „კიევის მოჩვენება არის სუპერგმირი-ლეგენდა, რომლის სახეც უკრაინელებმა შექმნეს!“

პირადი ცხოვრება
სტეპან ტარაბალკას დარჩა მეუღლე ელენა, ვაჟი იაროსლავი, მამა ივანი და დედა ნატალიაFacebook.

ჯილდოები
„უკრაინის გმირის“ წოდება „ოქროს ვარსკვლავის“ ორდენით (2022, სიკვდილის შემდეგ) — „უკრაინის სახელმწიფო სუვერენიტეტისა და ტერიტორიული მთლიანობის დაცვისას გამოჩენილი პირადი სიმამაცისა და გმირობისთვის, სამხედრო ფიცისადმი ერთგულებისთვის“'.

რესურსები ინტერნეტში
 Олехнович, А. Герой України Степан Тарабалка знищував окупантів у повітрі, аби захистити людей на землі // АрміяInform. — 2022. — 9 квітня.
 «Загинув у бою з переважаючими силами окупантів»: Повітряні сили розповіли про Героя-льотчика Степана Тарабалку
 Мартиник, Б. Загинув, захищаючи небо над Україною. У бою з росіянами обірвалося життя пілота МіГ-29 Степана Тарабалки  // Експрес. — 2022. — 1 квітня.
 Мама «Привида Києва» Степана Тарабалки стала військовим капеланом
 Мати загиблого пілота з позивним «привид Києва» пішла у військові капелани
 «Привид Києва» загинув у повітряному бою, збивши 40 ворожих літаків
 «Я лечу по твою душу». Що відомо про легендарного «Привида Києва» і чутки про його смерть

სქოლიო

კატეგორია:უკრაინელი მამაკაცები
კატეგორია:სამხედრო მოღვაწეები
კატეგორია:რუსეთ-უკრაინის ომი